עוגה זאת היא מסורת ביום הולדת אצלנו ומשהו שגדלתי איתו בדנמרק ששם זה משהו די רגיל. אני שיניתי את המתכון של הבצק מהמקורי כי ככה זה טעים לי יותר. בעיקרון אפשר להשתמש בכל בצק שרוצים ופשוט להשתמש ברעיון של הצבת הלחמניות לצורה של ילדה או ילד.
מערבבים את הסוכר והשמרים בקערה, לאחר זמן קצר שני המרכיבים יחד הופכים לנוזליים. מוסיפים את החלב, החמאה ומים. מוסיפים את המלח ולאחר מכן מוסיפים בהדרגה את הקמח תוך כדי , לישה עד שהבצק אינו דביק יותר. מכסים את הבצק במגבת מטבח נותנים לו לתפוח במשך כשעה.
לוקחים חתיכת בצק ללחמנייה גדולה עבור הראש וגם עוד קצת מהבצק ל"שיער" אם זאת עבור ילדה או אפשר לחתוך קוצים עם מספריים בחלק העליון של העיגול כדי לעשות "שיער" לילד. את שאר הבצק יש לחלק לחתיכות שוות ולעשות מהם לחמניות קטנות שמניחים בצורה של ילדה או ילד (כמו בתמונה).
מחממים את התנור לטמפרטורה של 200 מעלות ואופים כ -20 דקות או עד שהבצק מקבל צבע זהוב.
מה להביא כמתנה לחתונה?